Azonosító: XG350307
A RED SEA HOTELS legújabb tagja. Különlegessége, hogy saját Aquaparkkal rendelkezik és közvetlenül a korallzátonyokkal övezett parton helyezkedik el. A hely búvárkodásra tökéletesen alkalmas (strandcipő javasolt). A szállodakomplexum egy parti sétánnyal van összekötve a MAKADI PALACE, a MAKADI SPA és a GRAND MAKADI szállodával. A MAKADI MALL számos bárja és étterme gondoskodik az esti szórakozásról. A luxus resort keleti építészet stílusban épült, melynek szépsége és minden jellemzője felfedezhető az impozáns lobbyban, a recepció kialakításában és a lobby bár berendezéseiben is. A kényelmes komplexumban további bárok (némelyek nyitott terasszal) működnek éjjel-nappal, valamint a legkülönbözőbb specialitásokat kínáló éttermek várják a betérni vágyókat. Az esti szórakozást a parti sétányon található Show Bár biztosítja. A változatosan kialakított kültéri részben a hatalmas Aquapark vízicsúszdái összesen 515 méter hosszúak. Vízesések, pihenő medencék és különböző hullámfürdők biztosítják az egész család felejthetetlen kikapcsolódását. A téli időszakban több medence is fűthető. A pihenő medencéhez közel egy gyógyszertár és kisebb üzletek is találhatóak. Ingyenes busz közlekedik a Makadi Bay-től 30 km-re lévő hurghadai GRAND MALL-ig.
Az ízlésesen berendezett JUNIOR SUITE szobák (kb. 52 m²) egy hálószobával és egy nagy ülősarokkal, fürdőkáddal/zuhannyal, WC-vel, hajszárítóval, hűtőszekrénnyel, műholdas TV-vel, telefonnal, WiFi-vel, légkondicionálóval (szezonális), széffel és erkéllyel rendelkeznek.
A CSALÁDI SUITE szobákban a nappali és a háló tolóajtóval van elválasztva.
A GRAND SUITE típusú szobák nagyobbak a JUNIOR SUITE szobáknál.
A HAPPY BABY SUITE kisgyermekes pároknak ajánlott, számos gyerekbarát megoldáson kívül (rácsos ágy, babakocsi, etetőszék, bili, játszószőnyeg) saját, bekerített kerttel is rendelkezik. Maximum 2 felnőtt és 2 gyerek részére ajánlott. Amennyiben 4 fő veszi igénybe a szobát, egy franciaágy és egy kinyitható kanapé áll a vendégek rendelkezésére.
GYEREKKLUB ÉS BABY SERVICE
Aerobic, vízitorna, esténként változatos szórakozási lehetőségek, élő zene, érdekes programok. Díj ellenében biliárd, teremfoci, tenisz, focipálya és fitness terem. Az Aquarius Diving Búvárközpont merülő állomása közvetlenül a parton található.
A SUNWING WATERWORLD MAKADI all inclusive ellátást, reggelit, ebédet, vacsorát, valamint napközben snack-et, fagylaltot és süteményt biztosít. Az all inclusive ellátás során 24 órában fogyaszthatóak a helyi nem alkoholos italok. A helyi alkoholos italok 10 órától 24 óráig díjmentesek, ezután térítés ellenében vásárolhatóak.
Svédasztalos reggeli a FINO étteremben.
Nemzetközi büfé, német és svájci specialitások a sörkertben, olasz és mexikói á la carte étterem, és egy grill étterem várja a vendégeket.
A délben is rendelkezésre álló éttermeken kívül további 5, különlegességeket kínáló étterem választható a MAKADI MALL-ban.
A gazdag italválaszték összesen 7 bárban érhető el.